

VI. évf. 15. szám **Nagyböjt 6. vasárnapja** 2019. április 14.

**Vonattal a Pápához Csíksomlyóra – Székely János püspökkel**

2019. május 31. – június 2. (3 nap, 2 éjszaka)

**Május 31., péntek:** utazás Erdélybe, éjszaka a vonaton Indulás a budapesti Keleti pályaudvarról 16.40-kor

**Június 1., szombat:** érkezés Csíkszeredára 7.45-kor (helyi idő sz.), majd részvétel a Ferenc pápa által bemutatott csíksomlyói szentmisén. A csíkszeredai vasútállomásról gyalogosan vonulunk fel a szentmise helyszínére (5-5 km oda és vissza). Hazaindulás Csíkszeredáról 19.00-kor (helyi idő sz.), éjszaka a vonaton.

**Június 2., vasárnap:** érkezés a Keleti pályaudvarra kb. 8.10-kor

**Jelentkezés: www.mariaut.hu**

**Fizetés:** átutalással az MTDMSZ Nonprofit Kft. (a Mária Út Egyesület szerződött utazási irodájának) számlaszámára: KHB 10401220-50526648-65721018 (közlemény: „vonat”)

**Részvételi díj:** Ülőhely: **31 500 Ft/fő |** Fekvőhely 6 ágyas fülkében: **37 500 Ft/fő |** Fekvőhely 3 ágyas fülkében: **41 500 Ft/fő** Az összegek nem tartalmazzák az ellátást, a baleset- betegség- és poggyászbiztosítást, melynek megkötése kötelező! Étkezés, ellátás: egyénileg.

Csoportos jelentkezés esetén minden 30 jelentkező után egy fő csoportkísérő útiköltségét átvállaljuk. A csoportokkal és azok jelentkezését illető további részletekkel kapcsolatban keresse kapcsolattartóinkat.

**További részletek és tájékoztatás: Gulkai Szilvia:** +36 30 169 2386

szilvia.gulkai.mtdmsz@gmail.com

**Barkaszentelés**

Szentelmény, virágvasárnap szertartásának része. Jeruzsálemben a 4. sz-tól az Úr Jézus virágvasárnapi bevonulását felidézve az Olajfák hegyéről megszentelt pálma- és olajfaágakkal vonultak a városba. Európában a 10. sz. óta a mediterrán vidéken szintén pálma- vagy olajágat, északabbra a fűzfa barkás vesszejét szentelik meg. Szentmise után a hívők a szentelt barkát hazaviszik. **A barka** (lat. amentum, julus): 1. hajlékony tengelyű füzérvirágzat, mely virágzás vagy gyümölcsérés után lehull a fáról. A fűz-, éger- és nyírfa barkája megnyúlt, folytonos, a tölgyé szaggatott, a bükké gömbölyded. A mogyoró-, éger- és nyírfa barkája már ősszel kész, áttelel és tavasszal nyílik. - 2. A fűzfa barkás vesszejének magyar névváltozatai: birke, cica; Kapnikbányán: cicaberke; a görög katolikusoknál: cicuska; Bátyán: cicaméce; Göcsejben: macuka, cicabarka, cicamaca; Székelyföldön: pimpó; Aranyosszéken, Torockón: fűzfacicula, polinga; Borsavölgyében: picus. A szentelt barkához fűződő néphagyomány Euurópa szerte egységes és napjainkban is eleven az idősebb korosztályok körében. A katolikusokon kívül a protestáns lakosság is kedveli. A magyar nyelvterületen ismert alkalmazási módjai a következők: az eresz alá, a szentképek mögé tűzött barkával védik a házat a villámcsapástól. Általános az a hiedelem is, hogy a lakásban tartott szentelt barka odavonzza a legyeket, ezért a padlásra, pincébe viszik, vagy az eresz alá tűzik. Viharban vagy jégeső idején védekezésül napjainkban is gyakran a tűzre vetnek néhány szem szentelt barkát. Szeged környékén ilyenkor a barkát a szentelt gyertya lángjánál gyújtották meg, és imádkoztak mellette. Jégverés ellen tűzték ki ugyanott a szántóföldekre és a házikertek sarkaiba. Az Alföldön a szentelt barkát a méhkas elé rakják, hogy jól gyűjtsenek a méhek. Általánosan elterjedt szokás, hogy a szentelés után lenyelnek belőle néhány szemet hideglelés, torokfájás ellen (Szeged vidékén), vagy teáját fogyasztják hasonló célzattal (Csorna). Ember és beteg jószág gyógyításához kedvelt gyógyszernek tartották a szentelt barka füstjét. Somogyban a 20. sz. elején az újszülöttet a Boldogasszony ágyába tett szentelt barkával védték a rontástól. A magyar nyelvterület számos vidékén él az a szokás, hogy a virágvasárnapi szentelés után a temetőbe is visznek a barkából, s ott a sírokra tűzik. Tápén a halott koporsójába tették. A barkaágakat rendszerint egy évig őrzik, majd elégetik, és a hamut a hamvazószerdai hamuhoz keverik. A szentelt barka említett jellegzetes alkalmazási módjai mellett a legkülönfélébb népi rítusokban is előfordul. Mágikus fölhasználásához közelebbi párhuzamokat a zöld ággal kapcsolatos rítusok körében találunk.

**HIRDETÉSEK**

Bercelen a 4. csoport takarít.

2019.04.15. H 17:00 Szentmise a Becskei Templomban

2019.04.17. Sz 08:00 Húsvéti nagytakarítás a Berceli Templomban

 *12:30 Gábriel László temetése Szécsénkén*

 *14:00 Hencz Pálné Urbán Klára gyászmiséje és temetése Szécsénkén*

2019.04.18. Cs 10:00 Krizmaszentelési szentmise a Váci Székesegyházban

Nagycsütörtök 15:00 Utolsó vacsora miséje a Galgagutai Templomban

 16:00 Igeliturgia a Nógrádkövesdi Templomban

 17:00 Igeliturgia a Becskei Templomban

 17:00 Utolsó vacsora miséje a Berceli Templomban –

 18:00 Igeliturgia a Szécsénkei Templomban

 20:00 Szentségimádás a Berceli Templomban

2019.04.19. P **Szigorú böjt**: 18-60 éves kor között csak egyszer van (teljesebb) étkezés, de ezen a napon is megengedett reggel és este némi étel fogyasztása, és 14 éves kortól hústilalom van.

Nagypéntek 08:30 Olvasmányos imaóra és reggeli dicséret a Berceli Templomban (BonumTV)

 13:30 Nagypénteki szertartás a Becskei Templomban

 15:00 Nagypénteki szertartás a Berceli Templomban

 utána *Passió* a Karol Wojtyla Művészeti Csoport előadásában

 15:00 Nagypénteki szertartás a Nógrádkövesdi Templomban

 17:00 Nagypénteki szertartás a Galgagutai Templomban

 17:00 Nagypénteki szertartás a Szécsénkei Templomban

2019.04.20. Sz 08:30 Olvasmányos imaóra és reggeli dicséret a Berceli Templomban

Nagyszombat 17:00 Húsvét vigíliája a pap távollétében a Nógrádkövesdi Templomban

 17:00 Húsvét vigíliája a pap távollétében a Galgagutai Templomban

 18:30 Húsvét vigíliája a pap távollétében a Becskei Templomban

 20:00 Húsvét vigíliája a pap távollétében a Szécsénkei Templomban

 20:00 Vigíliai Szentmise a Berceli Templomban - ételszentelés

**2019.04.21. V 08:30 Szentmise a Berceli Templomban**

Húsvét- **10:30 Szentmise a Becskei Templomban – kereszt átadása**

vasárnap **10:30 Igeliturgia a Galgagutai Templomban**

 **12:00 Igeliturgia a Nógrádkövesdi Templomban**

 **12:00 Szentmise a Szécsénkei Templomban –** Buris Pál és neje Géczi Mária

2019.04.22. H 08:30 Szentmise a Berceli Templomban – utána locsolkodás

Húsvéthétfő 10:30 Szentmise a Galgagutai Templomban – ételszentelés

**Hivatali ügyintézés:** Római Katolikus Plébánia 2687 Bercel, Béke u. 20.

tel: 0630/455-3287 web: <http://bercel.vaciegyhazmegye.hu>, e-mail: bercel@vacem.hu

Bankszámlaszám: 10700323-68589824-51100005